Starfslýsing : Dagleg öflug hreyfing Regulegar og hollar máltíðir 7 - 8 klst. nætursvefn og viðhald góðrar andlegrar heilsu Vinnutími : Samkomulagsatriði . Svefnleysi og stress er orðið vandamál vegna mikils álags í vinnu og þá er oft notað meira af kaffi , áfengi , svefn - og verkjalyfjum , sem eykur enn frekar á vandamálið . Hvers vegna leggjum við mörg okkar líf og limi að veði fyrir atvinnuveitendur okkar með því að nærri kála okkur í vinnu ? Ekkert okkar er ómissandi og það er fullt af fólki á kistubotni í kirkjugarði sem hélt að það væri ómissandi . Heilbrigðiskerfið okkar á fullt í fangi með að sinna veikum einstaklingum þar sem við verðum sífellt eldri ( en ekki endilega hraustari ) og er því illa í stakk búið að sinna forvörnum . Ef við erum með mikið af óheilsusamlegum venjum ættum við að reyna að breyta þeim smátt og smátt , einni í einu en ekki reyna að breyta öllu í einu . Hér í lokin eru hugmyndir að góðum venjum til að tileinka sér að bættu mataræði , hreyfingu , svefni og sálarlífi flesta daga ársins : Mataræði – Hollur morgunmatur alla daga – 5 - 6 skammta af ávöxtum og grænmeti á dag – Ekkert matarkyns eftir kl. 20 á kvöldin Hreyfing – Nýtum ferðir til og frá vinnu sem hreyfingu s.s. ganga , hjóla eða hlaupa – Hreyfum okkur fyrir kl. 17 á virkum dögum , áður en við komum heim og leggjumst í sófann – Hreyfum okkur á vinnutíma s.s. nota stiga , standa reglulega upp , nota hækkanleg borð , ganga í hádeginu . Svefninn – Engin rafmagnstæki í svefnherberginu s.s. snjallsímar , spjaldtölvur og sjónvarp – Ekkert kaffi eftir kl. 16 – Förum snemma í háttinn ( kl. 22 - 23 ) Sálarlífið – Horfum á björtu hliðar lífsins og brosum mikið – Tölum okkur upp en ekki niður , verum besti vinur okkar – Vertu í núinu – Lífið er núna Geir Gunnar Markússon er ritstjóri heimasíðu NLFÍ .